ఆంధ్రప్రదేశ్ పునర్వ్యవస్థీకరణ చట్టం, 2014
తెలంగాణ బిల్లును మొదట 5 డిసంబర్, 2013 న ఆంధ్రప్రదేశ్ శాసనసభలో ప్రవేశపెట్టారు. తెలంగాణకు పది జిల్లాలు, ఆంధ్రప్రదేశ్ కు మిగిలిన పదమూడు జిల్లాలు ఉండాలి. తెలంగాణకు 119 ఎం.ఎల్.ఏ.లు, 40 ఎం.ఎల్.సీ.లు, 17 లొక్ సభ ఎం.పీ.లు, 7 రాజ్యసభ ఎం.పీ.లు ఉండాలి. ఉమ్మడి రాజధానిగా హైదరాబాద్ పది సంవత్సరాలు వరకు ఉండవచ్చును. బిల్లును ఆమోదించిన 45 రోజులకు ఆంధ్రప్రదేశ్ కొత్త రాజధానిని ప్రకటించాలి. ఆంధ్రప్రదేశ్ కు 175 ఎం.ఎల్.ఏ.లు, 50 ఎం.ఎల్.సీ.లు, 25 లొక్ సభ ఎం.పీ.లు, 11 రాజ్యసభ ఎం.పీ.లు ఉండాలి.
భారతదేశంలో ప్రతిపాదిత రాష్ట్రాలు, కేంద్రపాలిత ప్రాంతాలు
1956 అనంతరం పలు కొత్త రాష్ట్రాలు, కేంద్ర పాలిత ప్రాంతాలు ఏర్పాటయ్యాయి. బాంబే పునర్వ్యవస్థీకరణ చట్టం బొంబాయి రాష్ట్రాన్ని భాషా ప్రాతిపదికన గుజరాత్, మహారాష్ట్ర రాష్ట్రాలుగా 1960 మే 1న విభజించింది. నాగాలాండ్ 1963 డిసెంబరు 1న ఏర్పడింది. 1966 నాటి పంజాబ్ పునర్విభజన చట్టం ద్వారా హిందీ మాట్లాడే వారు అధికంగా ఉన్న హర్యానాగా పంజాబ్ దక్షిణ ప్రాంతాన్ని, హిమాచల్ ప్రదేశ్ గా ఉత్తర జిల్లాలను ఏర్పాటుచేసింది, కేంద్ర పాలిత ప్రాంతంగా చండీగఢ్ను పంజాబ్, హర్యానా రాష్ట్రాల ఉమ్మడి రాజధానిగా ఏర్పాటుచేశారు.